རྟ་ཁྱུའི་བང་འགྲོས་ནི་ལྗན་ལྗིན་གྱི་ལྡོག་བཞུར་གཙང་པོ་ཞིག་དང་འདྲ་བར།འབྲུག་ལྡིར་ཙག་གློག་ཁྲོད་ཇེ་མགྱོག་ནས་ཇེ་མགྱོག་ཏུ་གྱུར།རྫ་རི་དང་སྤང་ཐང་ཁད་ཀྱིས་གཤེགས་ཏེ་འཇིགས་སྐྲག་གིས་འདྲོགས་ཤིང་བྲོས་སོང་།རྟ་ཁྱུས་རང་ཉིད་ལ་བརྩེ་བ་ཧ་ཅང་ཟབ་པའི་རྩྭ་ཐང་རྒྱབ་ཏུ་བསྐྱུར་ནས་ཐག་རིང་དུ་ཞོགས་མཐར།དྲག་ཆར་དང་རླུང་འཚུབ་ཡང་རེ་ཞིག་གནམ་སའི་མཚམས་སུ་དྭངས་སོང་ལ།ངལ་ཞིང་དུབ་པར་གྱུར་བའི་རྟ་རྣམས་ཡུན་གྱིས་ལྷོད་དུ་ཆགས་ཤིང་དལ་གྱིས་བག་ཡངས་པར་གྱུར་པ་ན།བུ་མོས།མོ་དང་རྟ་ཁྱུ་རྣམས་མཚན་མོའི་སྐར་ཚོམ་གྱི་བཀྲག་མདངས་ཕྱི་ལ་མངོན་ཞིང་།དཀར་གསལ་ཟླ་འོད་ཀྱི་བསིལ་ཟེར་རི་ལུང་མང་བོར་ཁྱབ་པའི་ས་ཆ་རྒྱུས་མེད་ཅིག་ལ་ཐོན་འདུག་པ་མཐོང་བས།ཁོ་ཚོ་མགོ་འཁོར་སོང་བ་གཞི་ནས་ཤེས།